Završetkom španske epizode karijera mu je poprimila drugačiji oblik. Kako je već ušao u 30-e, počeo je brže menjati klubove. Tako je bio nakratko u Arsenalu, pa je usledio Vest Hem, zatim Minhen 1860. Na Evropsko prvenstvo 2000. godine Hrvatska se nije uspela plasirati, nastavljajući "prokletstvo" svetske bronze koje je pre Hrvatske započela Bugarska, a nakon toga nastavila Turska. Na Mondijalu 2002. putovao je s hrvatskom reprezentacijom, ali je odigrao tek 64 minuta u porazu od Meksika, što mu je bio i poslednji nastup za reprezentaciju.